Man dood oor groot nood | Maroela Media
Man dood oor groot nood
'n 25-jarige man het vandeesweek in die hof verskyn in verband met die moord op sy 48-jarige buurman wat glo voor sy ouerhuis geürineer het.
Sers. Sinah Mpakae, polisiewoordvoerder, het gesê die oorledene het na bewering Saterdagmiddag in sy woonbuurt in Botshabelo in die Vrystaat geloop, toe hy voor sy bure se huis gestop en sy nood verlig het.
"Die verdagte, Tshepo Hlwempu, het die oorledene die volgende dag by sy huis gaan konfronteer. Die oorledene, wat alleen saam met sy agtjarige dogter bly, was besig om wasgoed te was," het Mpakae gesê.
'n Bakleiery het ontstaan waartydens Hlwempu glo die oorledene met 'n mes aangeval het. Die man is dood weens drie steekwonde. Hy het dié wonde aan sy bors, hand en rug opgedoen.
Die Boithuso-polisie is ontbied en Hlwempu is by sy ouerhuis in hegtenis geneem op aanklag van moord.
Hlwempu het reeds in die Botshabelo-landdroshof verskyn. Die saak is tot 1 November uitgestel vir sy formele borgtogaansoek. Hy bly in aanhouding.
Botshabelo misdaad polisie Vrystaat
Jong pa skok dood
Veertien stropers in sewe dae in Krugerwildtuin aangekeer
Laat my dink aan die man in Italië 'n klompie jare gelede wat sy vrou 6 keer geskiet het tydens ' argument oor die tv afstandbeheer. Dit het seker 'n langer aanloop as net water afslaan….
Ai maar daar is mal mense in ons samelewing. Nou is 'n kind sonder 'n ouer. So hartseer en so onnodig.
Kon dit nie net nog een huis aan tot sy eie huis uithou nie? Iets klink dodgy…
Dit is regtig rof, maar die kultuur in SA is nooit aangespreek nie, dus hou almal aan daarmee. Daar is nou openbare toilette orals, en netjiese garages en opslaantoilette, mense het nie meer nodig om op ander se gras water af te slaan nie, ek sien daagliks nog op die hoofwee hoe mense dit doen, dit is NIE meer nodig nie, dit is ook gevaarlik om op enige plek te stop ! En ek wil ook saamstem, as dit jou buurman is, wil jy vir my sê hy kon nie sy nood net nog een huis verder ingehou het nie?
Ai reune doen so merk gemaak. Heng sien dit daagliks, Die Kaap is eers erg, daar ry n chloor- water kar af in Adderly op in Lang en kruis in Darling en skoonspuit so gaan dit heeldag. More maar weer so. Wat ek net nie kan verstaan nie hoekom dit altyd op of teen iets moet wees. ag nee man woefie.